SVI O NJEMU PRIČAJU, GOTOVO NITKO GA NIJE POGLEDAO: Pogledajte film „Petnaest minuta - Masakr u Dvoru“

Svi ste čuli za film "Petnaest minuta - Masakr u Dvoru". Samozvani predstavnici braniteljske populacije napadom na ovaj film počeli su bitku za Hrvatski audio-vizualni centar, odnosno za nekoliko desetaka milijuna kuna kojima HAVC na godišnjoj razini raspolaže; bitku za kontrolu hrvatskog filma i drugih audiovizualnih sadržaja.

Film "Petnaest minuta" označen je kao protuhrvatski, samozvani predstavnici branitelja tvrdili su da je generalni zaključak ovog filma optužnica protiv Hrvatske vojske za monstruozni ratni zločin počinjen u Dvoru na Uni.

Presudu filmu "Petnaest minuta - Masakr u Dvoru" dobar dio javnosti prihvatio je bez razmišljanja pa se u gunguli što je prema planu uslijedila u potpunosti izgubilo objašnjenje da se radi o suočavanju danskih vojnika sa zločinom kojeg su kao vojnici Ujedinjenih naroda mogli spriječiti. Film je sada objavljen na Dailymotionu i vjerujemo da će od tamo brzo biti skinut. Zato vas pozivamo da ga pogledate i sami o njemu donesete sud.

Lupiga.Com

Naslovna fotografija: screenshot "15 minuta - Masakr u Dvoru"



